
A média és az evészavarok. A pro-anorexia közösségek

A pro-anorexia jelenség az internet középosztálybeli térhódításával jött létre az 1990-es évek elején, Magyarországon az első pro-anorexiás tartalmú weboldalt 2002-ben regisztrálták. E weboldalak táplálkozási zavarok tüneteit, legtöbbször az anorexia nervosáét, produkáló tagokat gyűjtenek egy közösségbe online keretek között. A site-ok és a hozzájuk kapcsolódó közösségek tanulmányozása az internetes csoportformáló erők feltárásához járulhat hozzá, ugyanis saját célokat állítanak maguk elé, min a fogyókúrázás, a koplalás, saját társadalmi hierarchia fejlődik ki a csoporton belül. E közösségek speciális, online identitást formálnak tagjaik személyiségében. A cél azon eszközök kimutatása, melyek identitásképző erőt rejtenek magukban, s egy tér és anyag, valamint metakommunikáció nélkül létező csoportban képesek kialakítani a valahova tartozás érzését. Ez a tanulmány a pro-anorexiás weblapok struktúráját, tulajdonságait, az őket felépítő elemek funkcióit vizsgálja. Ez a vizsgálat segít ahhoz, hogy a pro-anorexia kategóriája elváljon a táplálkozási zavaroktól és az anorexiától, s önálló, patologikus személyiségtípust alkosson.



